stanford-oval/wikipedia huggingface dataset:
Mark Schultz

Mark Schultz voi viitata seuraaviin henkilöihin:
Mark Schultz (s. 1970), muusikko
Mark Schultz (s. 1960), painija
Mark Schultz (s. 1955), sarjakuvataiteilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mark Schultz”, voi hakea sivunnimihaulla, laajalla sivunnimihaulla tai tekstihaulla.
Marromeun piiri

| Marromeun piiri |
| --- | --- |
 Marromeun piirin sijainti Mosambikissa.
 Koordinaatit: 18.529°S, 35.954°E 
Valtio:  Mosambik
Maakunta:  Sofala
Hallinto:  
 – hallinnollinen keskus:  Marromeu
Pinta-ala:  5 810 km²
Väkiluku (2017):  156 720
Marromeun piiri on Mosambikin Sofalan maakuntaan kuuluva piiri (port. distrito). Sen pinta-ala on 5 810 neliökilometriä (8,5 % maakunnasta) ja asukasluku oli 156 720 (VL 2017). Vuosikymmen aiemmin väkiluku oli 119 718 (VL 2007). Piirin hallintokeskus on Marromeun kaupunki.
Piiri rajoittuu koillisessa Sambesijokeen ja piirin maa-ala koostuu paljolti alavasta Sambesin aiemman deltan eteläosista. Kaakossa on vastassa Intian valtameren lounaisosaan kuuluva Mosambikin kanaali. Rannikon läheinen osa piiristä on rauhoitusaluetta (Reserva de Marromeu). Marromeun piirin naapureja ovat lounaassa Cheringoman piiri, luoteessa Caian piiri, koillisessa ja lännessä Zambezian maakunnan piirit Chinde, Luabo ja Mopeia.
Beiran lähellä maaliskuun 14.-15. päivien välisenä yönä 2019 rantautunut sykloni Idai ja sen esivaihe, 4. maaliskuuta rantautunut trooppinen matalapaine 11, synnytti useiden päivien rankkasateiden ja voimakkaiden tuulien seurauksena laajoja tuhoja.  Yhdistyneiden kansakuntien koulutus- ja tutkimuslaitos UNITAR arvioi 20. maaliskuuta 2019 otettujen satelliittikuvien perusteella alustavasti, että Marromeun piirin asutuinalueista (settlement) noin 13 prosenttia ja väestöstä 34 prosenttia kärsi myrskyn ja siihen liittyvien tulvien seurauksista merkittävästi.
Käännös suomeksi
Malcolm Morley

Malcolm Morley (7. kesäkuuta 1931 – 2. kesäkuuta 2018) oli Yhdysvaltoihin siirtynyt alkujaan brittiläinen taidemaalari. Hän opiskeli 1950-luvulla Lontoon Royal College of Artissa.
Morley tunnetaan fotorealistina, mutta hän aloitti abstraktina maalarina. Hän maalasi välillä esittäviä aiheita jakaen ne ei-esittäviin rasterimaisiin pintoihin, joita hän maalasi toisinaan ylösalaisin. Maalaustapahtumat joskus  performanssin kaltaisia, ja lopputulos vähemmän tärkeä kuin esitys. Aiheina oli usein kuvia katunäkymistä tai vastaavista, sekä taidekuvajäljennöksiä.
Hän alkoi tehdä fotorealistisempia maalauksia tutustuttuaan Andy Warholiin ja Roy Lichtensteiniin. Hän siirtyi välillä ekpressionistisempaan tyyliin, mutta palasi 1990-luvulla entistä tarkempaan fotorealismiin, tehden usein suuria maalauksia lentokoneiden pienoismalleista.
Morleylle myönnettiin vuonna 1984 Turner-palkinto.
Kirjallisuutta

Richard Milazzo: Malcolm Morley, 2000.
Aiheesta muualla

Malcolm Morley Sperone Westwater -gallerian sivuilla
Luettelo ESP:n kitaroista

Tämä on luettelo ESP:n valmistamista kitaroista. ESP on japanilainen kitaranvalmistaja. Luettelo ei ole täydellinen.
Numerot ja kirjaimet tarkoittavat kitaran mallia. Esimerkiksi AX-50 ja AX-250 ovat melkein samannäköisiä, mutta esimerkiksi otelaudan merkintä on AX-250:ssä tribaalikuvio ja AX-50:ssä piste. Myös kitaroiden ominaisuudet (Esimerkiksi puu, mikrofonit ja talla) ovat paremmat mitä suuremmaksi mallin numero nousee. Mallinimien yhteydessä saattaa esiintyä myös lyhenteitä, esimerkiksi ASB, STBS, BLK tai SW. Lyhenteet ilmaisevat kitaran värin. EMG ja Seymour Duncan valmistavat ESP-kitaroiden mikrofonit.
Kitarat > ESP-LTD Standard Series

| 0 | 1 | 2 | 3 | 4 |
| --- | --- | --- | --- | --- |
|  AX-50  AX-250  AX-400  V-500  V-200  EC-50  EC-100QM  EC-200QM  EC-400VF  EC-500S  EC-500  |  Viper-50  Viper-100FM  Viper-200FM  Viper-400 Baritone  Viper-407 7-String  Viper-400  Viper-500S  F-400FM  F-250  F-100FM  F-50  |  PB-500 ASB  PB-500 STBS  M-400  M-300FM  M-200FM  M-100FM  M-50  H-500 EMGs  H-500 Seymour Duncans  H-251FM  H-101FM  H-51  |  MH-400  MH-250  MH-100QM  MH-50  MH-400NT  MHB-400 Baritone  MH-250NT  MH-100QMNT  MH-50NT  MMV-04  MMV-08FD  |  EX-400  EX-260  EX-50  FX-400  FX-260  |
Kitarat > Xtone Paramount Series

PA-1
PC-1V
PC-2V
PS-1
PS-2
Kitarat > LTD Deluxe Series

EC-1000SW
EC-1000STBC
EC-1000BLK
EC-1000ASB
EC-1000VB
EC-1000VHB
H-1001EMGs
H-1001 Seymour Duncans
MH-1000EMGs
MH-1000 Seymour Duncans
M-1000
VIPER-1000
Kitarat > ESP Vintage Series

VINTAGE PLUS 3TB
VINTAGE PLUS BLK
Kitarat > ESP Standard Series

ECLIPSE-II SW
ECLIPSE-II VW
ECLIPSE-II VB
ECLIPSE-II FM
ECLIPSE-II ACSB
ECLIPSE-11 STBC
HORIZON NT-II -mallissa on kolmiosainen vaahterasta valmistettu kaula eebenpuisella otelaudalla ja sen mensuuri on 648 mm (25.5"). Kitarassa on yksi äänenvoimakkuuden ja yksi äänenvärin säädin push/pull-tekniikalla ja mikrofonien vaihtoon kolmiasentoinen kytkin. Kitaran metalliosat on kromia.
HORIZON FR-II -mallissa on myös vaahterasta valmistettu kaula eebenpuisella otelaudalla ja sen mensuuri on 648 mm (25.5"). Kitaran runko on mahonkia. Kitarassa on yksi äänenvoimakkuuden ja yksi äänenvärin säädin ja mikrofonien vaihtoon kolmiasentoinen kytkin. Kaikki metalliosat on mustaksi värjättyä nikkeliä.
HORIZON CUSTOM on Horizon-kitaran pohjalta kustomoitu sähkökitara. Horizon Customissa on kolmiosainen vaahterakaula ja sen mensuuri on 648 mm (25.5"). Rungossa on yksi äänenvoimakkuuden säädin ja yksi äänenvärin (engl. tone) säädin, sekä mikrofonien vaihtoon 3-asentoinen kytkin.
SV
NV
VIPER (myös Viper Standard) kuuluu ESP Viper Series-sähkökitarasarjaan. Viperin alamalleja ovat Viper-400, VB-400, Viper-407, Viper-200FM, Viper-100FM, Viper-50, Viper Custom sekä Viper-1000 Deluxe. Kitarassa on mahonkinen kaula ja sen mensuuri on 629 mm (24.75"). Gibson SG-kitaran muotoa jäljittelevässä rungossa on yksi äänenvoimakkuuden säädin ja yksi äänenvärin (engl. tone) säädin, sekä mikrofonien vaihtoon 3-asentoinen kytkin. Viperin kaikki metalliosat ovat mustaksi värjättyä nikkeliä.
M-I NTB
M-II NTB
M-II EMGs
M-II Seymour Duncans
ESP:llä on myös Custom-sarja, jossa ovat mallit Viper, Eclipse ja Horizon, mutta erikoisissa värityksissä. Signature-sarja taas sisältää eri ESP:n kitaroilla soittavien kitaristien/basistien ESP:n kanssa yhteistyössä suunnittelemia ja markkinoille lanseerattuja kitaroita.
Kitarat > Signature-kitaroita

ESP James Hetfield
ESP Kirk Hammett on Kirk Hammettin nimikkokitaramallisto. Kirk Hammett on Metallican soolokitaristi ja on soittanut nimikkomallistollaan jo yli kaksikymmentä vuotta. Sen malleja ovat ESP KH-1, ESP KH-2 Vintage, ESP KH-2, ESP KH-3, ESP KH-4, ESP KH-20 (20th Anniversary), ESP KH-502 (Thru Neck), ESP KH-503, ESP LTD KH-602 (Thru Neck), ESP LTD KH-603, ESP LTD KH-202 ja ESP LTD KH-203.
ESP Dave Mustaine
ESP George Lynch
ESP Alexi Laiho
ESP Stephen Carpenter
ESP Jeff Hanneman
ESP Michael Amott
ESP Richard Z
ESP Page Hamilton
ESP Ron Wood
ESP Max Cavalera
ESP Michael Wilton
ESP Dan Jacobs
ESP Travis Miguel
ESP Ahrue Luster
ESP Jardel Paisante
ESP Tom Araya
ESP Wayne Static
Bassokitarat > Tom Araya Signature

Tom Araya ESP
TA - 600
TA - 200
Bassokitarat > Henkka T. Blacksmith Signature

HTB - 600
Bassokitarat > ESP Standard Series

Surveyor - II
Surveyor - 5
Bassokitarat > ESP Vintage Series

VINTAGE - 4
Bassokitarat > LTD Deluxe Series

B-1004
B-1005
B-1006
PHX-1004
Bassokitarat > LTD Standard Series

B-404
B-405
B-406
B-4
B-5
B-206
B-208
B-154
B-155
B-104
B-105
B-50
B-55
Bassokitarat > Surveyor Series

Surveyor-400
Surveyor-405
Bassokitarat > EC Series

EC-404
EC-154
EC-104
EC-54
Bassokitarat > F Series

F-404
F-405
F-4
F-5
F-154
F-155
F-104
F-105
F-54
Bassokitarat > D Series

D-4
D-5
D-6
Bassokitarat > EX Series

EX-104
Bassokitarat > AX Series

AX-404
AX-104
AX-54
Bassokitarat > Viper Series

Viper-404
Viper-154
Viper-104
Viper-54
Aiheesta muualla

Luettelo kitaroista ESP:n kotisivuilla
ESP-LTD-F -sähkökitara jossa DiMarzio-mikrofonit.
ESP LTD KH-202
Max Cavalera soittamassa ESP:n hänelle valmistamaa signaturemallia
LTD F -viisikielinen basso.
Look at Yourself

| Look at Yourself Uriah Heep |
| --- | --- | --- |

Studioalbumin tiedot
 Äänitetty : Lansdowne Studios, Lontoo, heinäkuussa 1971
 Julkaistu: lokakuussa 1971
 Formaatti: LP, CD
 Tuottaja(t): Gerry Bron
 Tyylilaji: hard rock, heavy metal, progressiivinen rock
 Kesto: 41.14
 Levy-yhtiö:  Bronze Records  Mercury Records
Muut kannet
   Pohjois-Amerikan versio
Listasijoitukset
  39. (marraskuu 1971)    93.   Ks. lisää listasijoituksia
Uriah Heepin muut studioalbumit
| Salisbury 1971 | Look at Yourself 1971 | Demons and Wizards 1972 |
Look at Yourself on Uriah Heep -yhtyeen kolmas studioalbumi, joka ilmestyi lokakuussa 1971. Albumin kappaleista hiteiksi nousivat sen nimikappale ja progressiivinen ”July Morning”. Albumilla yhtyeen sanotaan löytäneen selkeämmän suuntauksen musiikillisiin pyrkimyksiinsä. Albumista tuli myös menestys mm. Suomessa ja Saksassa. Se oli myös yhtyeen ensimmäinen albumi, joka nousi listalle sen kotimaassa Britanniassa.
Look at Yourself on viimeinen Uriah Heepin albumi, jolla soittaa yhtyeen alkuperäinen basisti Paul Newton.
Albumista julkaistiin vuosina 1996 ja 2003 lisäkappaleita sisältäneet versiot.
Historia ja tuotanto

»Look at Yourselfin aikoihin yhtye todella löysi musiikillisesti yhtenäisen suuntauksen.» 
(Gerry Bron, albumin tuottaja)
Yhtyeen edellinen rumpali Keith Baker jätti yhtyeen Salisbury-albumin julkaisun jälkeen. Hänen tilalleen tuli Cressidassa soittanut Ian Clarke. Ensimmäisen kiertueensa Yhdysvalloissa yhtye oli tehnyt Salisburyn julkaisun jälkeen, soittaen tuolloin Three Dog Night- ja Steppenwolf-yhtyeiden kanssa.
Yhtye aloitti Look at Yourselfin nauhoitukset heinäkuussa 1971, ja päätti ne myös samassa kuussa. Onkin sanottu, että Lansdowne Studioista (jossa albumi nauhoitettiin) tuli tuolloin yhtyeen jäsenten ”toinen koti”. Albumin tuotti edellisten tapaan Gerry Bron, tosin Bron oli lopettanut työnsä Vertigo- ja Philips-levy-yhtiöille, jolloin hän perusti oman levy-yhtiönsä Bronze Recordsin, joka myös julkaisi albumin.
Edellisellä Salisbury-albumilla kosketinsoittaja-kitaristi Ken Hensley otti suurimman vastuun sävellystyöstä, joka jatkui myös Look at Yourselfilla. Albumin seitsemästä kappaleesta neljä on kokonaan hänen omaa käsialaan, ja lisäksi hän sävelsi kappaleet ”July Morning” ja ”Shadows of Grief” solisti David Byronin kanssa, sekä päätöskappaleen ”Love Machine” Byronin lisäksi myös kitaristi Mick Boxin kanssa.
Tietoa kappaleista

Musiikkinäytteet
”Look at Yourself” oli yksi albumin hittikappaleista.
”July Morning” on albumin progressiivisimpia kappaleita.
”Love Machine” on nopeatempoinen hard rock- kappale.
Äänitiedostojen kuunteluohjeet
Aloituskappale ”Look at Yourself” on kosketinsoittaja-kitaristi Ken Hensleyn laulama ja erityisesti kosketinsoittimet ovat kappaleessa esillä, ja se edustaa yhtyeelle tyypillistä hard rockia. Kappaleen singleversio oli yhtyeen ensimmäinen maailmanlaajuisesti julkaistu single. Osibisa-yhtyeen Ted, Mac ja Loughty soittavat kappaleen lopussa rumpuja. Kappaleen sanoitukset kertovat siitä, mitä pahaa valheet saavat aikaan. Look at Yourselfia seuraa raskas ”I Wanna Be Free”, jossa erityisesti laulaja David Byronin laulua on kehuttu. Kappale julkaistiin singlenä Yhdysvalloissa. Albumin progressiivisimpiin kappaleisiin lukeutuva ”July Morning” on yli kymmenen minuuttia pitkä, ja se koostuu monesta osasta. Kappale onkin yhtyeen tunnetuimpia ja siitä on tullut yhtyeelle tärkeä kappale live-esiintymisissä. Yhtye myös itse pitää sitä yhtenä suosikeistaan. Kappaleessa kuullaan ensi kertaa yhtyeen historiassa Moog-syntetisaattoria, jota soittaa Manfred Mann. July Morning päättä albumi a-puolen.
B-puolen aloittava ”Tears in My Eyes” sisältää rockabillya muistuttavan kitarariffin, joka jatkuu koko kappaleen ajan lukuun ottamatta toisen säkeistön jälkeen alkavaa kaksiminuuttista osiota, jossa kuullaan mm. David Byronin korkeaa laulua sekä Moog-syntetisaattoria. Tummanpuhuva ja yli kahdeksanminuuttinen ”Shadows of Grief” kuvaa epäonnistunutta parisuhdetta. Kappale koostuu monesta osasta, ja edustaakin albumin raskasta puolta.
Rauhallinen pianoballadi ”What Should Be Done” kirjoitettiin yhtyeen studiolla pitämällä tauolla. Kappaleen kirjoittaja Ken Hensley onkin kommentoinut yhtyeen nauhoittaneen kappaleen sen olessa alle kolme tuntia vanha ”koska se tuntui hyvältä ja se vaikutti olevan sitä, mitä tarvitsimme”. Albumin päätöskappale on nopeatempoinen hard rock- kappale ”Love Machine”, jossa kuullaan nopeatempoiset kitara- ja urkusoolot. Kappale ja samalla koko albumi pättyvät Hammond-urkujen ”sammutukseen”.
Vastaanotto

Look at Yourself kasvatti yhtyeen suosiota maailmalla ja oli ensimmäinen brittilistalle noussut Uriah Heep -albumi. Albumi on saanut joiltakin kriitikoilta myös hyvää palautetta; esimerkiksi AllMusicin arvostelija Donald A. Guariscon mielestä ”albumi kuuluu yhtyeen parhaimmistoon”.
Levyn listasijoitus oli Isossa-Britanniassa 39. ja Yhdysvalloissa 93. Albumi myi molemmissa maissa hopeaa, joskin monet brittiläiset kriitikot suhtautuivat vieläkin negatiivisesti yhtyeeseen. Muun muassa Suomessa levy menestyi erittäin hyvin; se nousi sijalle 1 viiden viikon ajaksi.
Rateyourmusic.comin käyttäjien antamien arvosanojen mukaan Look at Yourself on kaikkien aikojen 1429:nneksi paras albumi.
Julkaisut

Look at Yourself on julkaistu kaiken kaikkiaanmilloin? 28 kertaa eri puolilla maailmaa. Julkaisujen formaatteina ovat olleet LP ja CD. Vuoden 1971 painoksissa ei ole kappale-eroja lukuun ottamatta 8-kappaleiselle kasetille tehtyä versiota albumista, jossa kappaleet ”Tears in My Eyes” ja ”Shadows of Grief” on kahdessa eri osassa.
Kansikuva

Erikoisuutena alkuperäisen LP:n kannessa oli peilinä toimiva heijastava folio. Folio ei heijasta kuitenkaan tarkasti, vaan siitä näkee itsestään vääristyneen kuvan. Levyn takakannessa on saman teeman mukaisesti vääristyneet kuvat yhtyeen jäsenistä. Saksan ja Yhdysvaltain versioiden kannet olivat erilaisia kuin muualla maailmalla julkaistun version kannet, mutta kannen perusidea pysyi silti samana.
Kansikuvan idean sai kitaristi Mick Box, kun yhtyeen jäsenet olivat ajamassa kotiin kotimaansa kiertueelta.
Euroopan-painos
Pohjois-Amerikan-painos
Länsi-Saksan-painos
Neuvostoliiton-painos
Expanded De-Luxe Edition
Listasijoitukset

| Valtio | Korkein sijoitus | Listaviikot | Nousu listalle | Lähde |
| --- | --- | --- | --- | --- |
|  Suomi | 1. | 5. | tammikuu 1972 |  |
|  Saksa | 11. |  | 1971 |  |
|  Norja | 14. | 18. | 48/1971 |  |
|  Australia | 15. |  | 1971 |  |
Arvosteluja

Allmusic () linkki
Sputnikmusic () linkki
Kappaleet

A-puoli
Look at Yourself – 5.11 (säv. Ken Hensley)
I Wanna Be Free – 3.59 (säv. Hensley)
July Morning – 10.32 (säv. David Byron/Hensley)
B-puoli
Tears in My Eyes – 5.01 (säv. Hensley)
Shadows of Grief – 8.40 (säv. Hensley/Byron)
What Should Be Done – 4.13 (säv. Hensley)
Love Machine – 3.37 (säv. Hensley/Mick Box/Byron)
Kappaleet > Vuoden 1996 remasteroidun version bonuskappaleet

Look at Yourself – 3.19 (säv. Hensley)
What's Within My Heart – 5.24 (säv. Hensley)
Kappaleet > Expanded De-Luxe Edition (2003) -bonuskappaleet

What's Within My Heart – 5.24 (Tämä kappale ei mahtunut levyn alkuperäiselle versiolle. Se julkaistiin ensimmäistä kertaa vuoden 1993 The Lansdowne Tapes -kokoelmalla. Alkuaikoina Heep esitti kappaletta silloin tällöin osana keikkojensa akustista osuutta, säv. Hensley)
Why – 11.18 (alkuperäisestä versiosta pois jätetty kappale, säv. Box/Byron/Hensley/Newton)
Look at Yourself – 3.19 (Tämä lyhyempi versio nimikappaleesta oli yhtyeen ensimmäinen single kotimaassaan. Singlen B-puolella oli kappale ”Simon the Bullet Freak”, joka oli nauhoitettu Salisbury-albumin teon yhteydessä., säv. Hensley)
Tears in My Eyes – 5.38 (pitempi versio, säv. Hensley)
What Should Be Done – 4.26 (out-take, alkuperäinen studioversio, säv. Hensley)
Look at Yourself – 4.32 (BBC-sessio, säv. Hensley)
What Should Be Done – 3.26 (BBC-sessio, säv. Hensley)
Singlet

| Single | Vuosi | Lista- sijoitus | Levy-yhtiö | Kappaleet | Kuvaus |
| --- | --- | --- | --- | --- | --- |
| Look at Yourself | 1971 |  4. (19. lokakuuta 1971)    33. (viikko 43/1971) | Vertigo Records, Bronze Records |  Look at Yourself – 5.11 (säv. Hensley)   What Should Be Done – 4.13 (säv. Hensley) | ”Look at Yourself” julkaistiin albumin ainoana maailmanlaajuisena singlenä. Kappaleen laulaa urkuri-kitaristi Ken Hensley. |

Myös kappale ”July Morning” julkaistiin singlenä Venezuelassa ja Japanissa. Myös ”I Wanna Be Free” julkaistiin singlenä Yhdysvalloissa.
Kokoonpano

Ken Hensley – urut, piano, kitara, laulu
Mick Box – kitara
David Byron – laulu
Paul Newton – basso
Ian Clarke – rummut
Kokoonpano > Vierailijat

Manfred Mann – syntetisaattori kappaleessa "July Morning".
Ted, Mac ja Loughty Osibisa-yhtyeestä – lyömäsoittimet kappaleessa "Look at Yourself".
Manifiesto

| Manifiesto Victor Jara |
| --- | --- | --- |

Julkaisun tiedot
 Äänitetty : 1973
 Julkaistu: 1974
 Tyylilaji: Folk, protesti
 Kesto: 36.58
 Levy-yhtiö: Odeon Alerce Warner
Victor Jara muut julkaisut
| Tiempos que cambian 1973 | Manifiesto 1974 |   |
Manifiesto on chileläisen Victor Jaran viimeiseksi jäänyt albumi, jonka nauhoitukset jäivät kesken kun hänet murhattiin Chilen vallankaappausta seuranneiden sosialistien puhdistusten aikana. Albumi julkaistiin Jaran kuoleman jälkeen postuumisti Euroopassa ja sitä täydennettiin Jaran aiemmin julkaistuilla kappaleilla.
Kappaleet

Kaikki sävellykset Víctor Jara, ellei toisin mainita.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Manifiesto |  | 4.29 |  |  |  |  |  |  |
| 2. | Cuando voy al trabajo |  | 3.53 |  |  |  |  |  |  |
| 3. | El Pimiento |  | 3.55 |  |  |  |  |  |  |
| 4. | Vientos del pueblo |  | 2.37 |  |  |  |  |  |  |
| 5. | Aquí me quedo | Pablo Neruda, Patricio Castillo, Víctor Jara | 3.01 |  |  |  |  |  |  |
| 6. | Caicaivilú (o La serpiente luminosa) (single A, 1972)  |  | 3.10 |  |  |  |  |  |  |
| 7. | Doncella encantada (o Huillimalón) (single B, 1972)  |  | 4.19 |  |  |  |  |  |  |
| 8. | La Bala (single A, 1972)  | Popular Venezolana, Víctor Jara | 5.10 |  |  |  |  |  |  |
| 9. | Qué lindo es ser voluntario (single B, 1972)  |  | 3.28 |  |  |  |  |  |  |
| 10. | Marcha de los trabajadores de la construcción (single A, 1973)  |  | 3.27 |  |  |  |  |  |  |
| 11. | Parando los tijerales (single B, 1973)  |  | 2.41 |  |  |  |  |  |  |
| 12. | Arauco (con la Orquesta de la U. de Chile; sov.: Mariano Casanova)  |  | 2.51 |  |  |  |  |  |  |
| 13. | Oficina abandonada (con la Orquesta de la U. de Chile; sov.: Mariano Casanova)  |  | 3.00 |  |  |  |  |  |  |
| 14. | Vientos del pueblo (version alternativa; sov.: Sergio Ortega)  |  | 2.25 |  |  |  |  |  |  |
| 15. | Aquí me quedo (version alternativa; sov.: Sergio Ortega)  | Pablo Neruda, Patricio Castillo, Víctor Jara | 2.49 |  |  |  |  |  |  |
| 16. | El arado (segunda versión, 1973)  |  | 3.26 |  |  |  |  |  |  |
Käännös suomeksi
Maasi

| Maasi |
| --- | --- |
 Maasin kirkko
  Sijainti Finnmarkin läänissä. 
Kunta:  Koutokeino
Lääni:  Finnmarkin lääni
Maasi (pohjoissaameksi Máze, norj. Masi) on kylä Norjan Koutokeinossa Finnmarkin läänissä. Maasi on Koutokeinon suurin asutuskeskus heti Koutokeinon keskustaajaman jälkeen.
Maasin asukasluku on noin 350 asukasta, joista 98 prosenttia on saamelaisia. Kylässä on kirkko sekä koulu.
Aiheesta muualla

Kuvia tai muita tiedostoja aiheesta Maasi Wikimedia Commonsissa
Koutokeino
| --- | --- |
Koutokeinon kylät:   Aittijärvi  Ákšomuotki  Aviovaara  Ávži  Ákšomuotki  Biedjovággi  Čunovuohppi  Gálaniitu  Koutokeino  Lappojärvi  Maasi  Mieron  Siebe  Soahtefielbma  Stornes  Suolovuopmi  Suoppajärvi  Šihččajávri  Šuoššjávri 
Koutokeinon koulut:   Koutokeinon ala-aste  Koutokeinon yläaste  Sámi joatkkaskuvla ja boazodoalloskula  Maasin koulu  Lappojärven koulu 
Koutokeinon tunturimajat:  Suolovuopmin tunturimaja
Koutokeinon tiet:   Riksvei 92  Riksvei 93  Fylkesvei 1  Fylkesvei 2  Fylkesvei 3  Fylkesvei 4  Fylkesvei 5  Fylkesvei 6 
Muuta:   Beaivváš Sámi Teáhter  Guovdageainnu Dáloniid Listu  Saamelainen korkeakoulu  Sámi instituhtta
Luettelo valtionpäämiesten mukaan nimetyistä lentoasemista

Tämä on luettelo lentoasemista jotka on nimetty valtionpäämiesten mukaan. Luettelossa on sekä monarkkeja että tasavaltojen valtionpäämiehiä. Luettelossa on myös entiset lentoasemat. Luettelossa ei ole sotilas- tai yksityisiä lentoasemia. Myös paikalliset kuninkaalliset on otettu luotteloon, muttei kuvernöörejä tai osavaltioiden johtajia.
Entiset

| Entinen nimi (lentoasema) | Nykyinen nimi (lentoasema) | Nimettiin mukaan | Kaupunki | Valtio |
| --- | --- | --- | --- | --- |
| Saddamin kansainvälinen lentoasema | Bagdadin kansainvälinen lentoasema | Saddam Hussein | Bagdad |  Irak |
| Haile Selassien kansainvälinen lentoasema | Bolen kansainvälinen lentoasema | Haile Selassie | Addis Abeba |  Etiopia |
| Diosdado Macapagalin kansianvälinen lentoasema | Clarkin kansainvälinen lentoasema | Diosdado Macapagal | Angeles |  Filippiinit |
| John F. Kennedyn kansainvälinen lentoasema | El Alton kansainvälinen lentoasema | John F. Kennedy | La Paz |  Bolivia |
| Louis Bothan kansainvälinen lentoasema | Durbanin kansainvälinen lentoasema | Louis Botha | Durban |  Etelä-Afrikka |
| Simón Bolívarin kansainvälinen lentoasema | José Joaquín de Olmedon kansainvälinen lentoasema | Simón Bolívar | Guayaquil |  Ecuador |
| B. J. Vorsterin kansainvälinen lentoasema | Kimberleyn kansianvälinen lentoasema | B. J. Vorster | Kimberley |  Etelä-Afrikka |
| Tšiang Kai-šekin kansainvälinen lentoasema | Taoyuanin kansainvälinen lentoasema | Tšiang Kai-šek | Taipei |  Taiwan |
| Sulttaani Ismailin kansainvälinen lentoasema | Senain kansainvälinen lentoasema | Almarhum Ismail | Johor Bahru |  Malesia |
| Mariscal Sucren kansainvälinen lentoasema |  | Antonio José de Sucre | Quito |  Ecuador |
Lippajärvi

| Lippajärvi> Klappträsk |
| --- | --- |
 Kaupungin kartta, jossa Lippajärvi korostettuna.  Espoon kaupunginosat
Kaupunki:  Espoo
Suuralue:  Suur-Leppävaara
Kaupunginosa nro:  62
Pinta-ala:  2,2 km² 
Väkiluku:  4 525 (31.12.2023)
Väestötiheys:  n. 2100 as./km²
Osa-alueet:  Tienhaara, Ingas, Jänismäki, Jahtimäki, Riistaranta, Tammimäki, Vilniemi, Heiniemi
Postinumero(t):  02940, 02720
Lähialueet:  Viherlaakso, Järvenperä, Laaksolahti, Karvasmäki, Kauniainen
Lippajärvi (ruots. Klappträsk) on kaupunginosa Keski-Espoossa, Kauniaisten pohjoispuolella, samannimisen järven länsirannalla. Lännessä kaupunginosa rajoittuu Myllykylänjokeen. Lippajärven naapurikaupunginosat ovat Järvenperä lännessä ja pohjoisessa, Viherlaakso idässä, Laaksolahti koillisessa ja Karvasmäki lounaassa. Etelässä Lippajärvi rajoittuu Kauniaisiin.
Lippajärvi on pientalovaltaista asuntoaluetta, jossa ei ole mainittavia teollisuuslaitoksia tai yritystoimintaa. Alueen kadunnimistössä on paljon metsästykseen liittyvää termistöä muistoksi metsästysretkestä, jonka Aurora Karamzin järjesti ystävälleen keisari Aleksanteri II:lle Träskändan kartanossa vuonna 1863.
Nimi

Lippajärven nimen taustalla on vanha järvennimi Klappträsk, joka on esiintynyt vanhassa muodossa Klapp Träsket (1747). Useammin on tulkittu, että "klapp" olisi pyykinpesun ääntä kuvaileva sana. Nimeä yritettiin vuonna 1970 kääntää myös muotoon Kolkejärvi. Suomenkielinen mukaelma Lippajärvi oli kuitenkin vakiintunut käyttöön. Nimipari Lippajärvi – Klappträsk virallistettiin vuonna 1972.